Alaston kriitikko: Työhuoneella taas
Perjantaina tein retken kuvanveistäjä Pekka Pitkäsen (s. 1950) luokse Sipoon Martinkylään, jossa hän asustelee vanhaa kansakoulua. Syynä retkeen oli Galleria Ortonin seuraava vuosiluettelo, johon teen tekstejä ja johon tein nyt siis Pitkäsestä haastattelua. Pitkänenhän on tunnettu arkaaisista pronssiveistoksistaan, jotka jatkavat kuvanveiston pitkää perinnettä tietyllä shamaanimentaliteetilla höystettynä:
Mutta osaa Pitkänen irrotellakin. Hän on muun muassa tutkinut omaa lähipiiriään: kasvihuoneen tomaatteja ja pihapiirissä eläviä harakoita, jotka olivat kirvoittaneet veistäjästä ison sarjan maalausmaisia sekatekniikkateoksia, jossa on mukana muun muassa valurautahiekkaruostetta. Sisällekin oli näin siirtynyt aikamoinen harakkaparvi:
Hieno sarja, ja mieleeni juolahtikin heti, että näitä olisi hyvä saada esille johonkin näyttelyyn – nimenomaan sarjana.